RCL ร้องไห้หนักมาก Q2/59 พลิกขาดทุนมาที่ 182.61 ลบ.
RCL ร้องไห้หนักมาก Q2/59 พลิกขาดทุนมาที่ 182.61 ลบ. จากปีก่อนมีกำไร 55.31 ลบ. เป็นผลจากภาวะล้นเกินของเรือขนส่งตู้สินค้า - การเจริญเติบโตการค้าการขนส่งตู้สินค้ามีค่าติดลบ – อัตราค่าระวางได้ลดต่ำลง ขณะที่ 6 เดือนแรกพลิกขาดทุนอยู่ที่ 425.97 ลบ. จากปีก่อนมีกำไร 228.17 ลบ.
15 ส.ค. 2559

บริษัท อาร์ ซี แอล จำกัด (มหาชน) หรือ RCL รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ 182.61 ล้านบาท หรือมีขาดทุนสุทธิ 0.22 บาทต่อหุ้น จากช่วงเดียวกันของปีก่อนที่มีกำไรสุทธิ 55.31ล้านบาท หรือมีกำไรสุทธิ 0.07 บาทต่อหุ้น
ทั้งนี้ผลการดำเนินงานในไตรมาสดังกล่าวมีพลิกขาดทุนเนื่องจากจากภาวะล้นเกินของเรือขนส่งตู้สินค้า ซึ่งถูกนํามาใช้เพิ่มมากขึ้นสำหรับเส้นทางภายในภูมิภาคเอเชีย และความต้องการการขนส่งที่ไม่เพียงพอจนทำให้การเจริญเติบโตของการค้าการขนส่งตู้สินค้ามีค่าติดลบนี้ ในไตรมาสสองของปี อัตราค่าระวางได้ลดต่ำลงร้อยละ 16.2 เมื่อเทียบกับช่วงเวลาเดียวกันของปีก่อน
อย่างไรก็ตาม ผลการดำเนินงานช่วง 6 เดือนแรกมีขาดทุนสุทธิ 425.97 ล้านบาท หรือ 0.51 บาทต่อหุ้น จากช่วงเดียวกันของปีก่อนที่มีกำไรสุทธิ 228.17 ล้านบาท หรือ 0.28 บาทต่อหุ้น